Այն, որ ՀՀԿ-ն միատարր չէր, հայտնի էր վաղուց, դեռևս նախորդ տասնամյակից: Ներկայումս իրավիճակն առավել ևս խճճված է, որովհետև, ըստ էության, չկա Սերժ Սարգսյանը: Բայց նա կուսակցության նախագահ է: Դրանով խնդիրը էլ ավելի է բարդանում: Կուսակցության նախագահի պաշտոնը զբաղված է, բայց կուսակցության նախագահը հայտնի չէ, թե ինչով է զբաղված: Ըստ այդմ՝ բոլորը, այսպես ասած, փշի վրա են՝ աչքի առաջ ունենալով ապրիլի 23-ը, երբ Սերժ Սարգսյանը որոշեց հրաժարական ներկայացնել: Ոչ ոք չգիտե, թե Սերժ Սարգսյանն այս անգամ ինչ կորոշի ՀՀԿ մասով: